La Llei 9/2007, de 30 de juliol, del Centre d'Atenció i Gestió de Trucades d'Urgència 112 Catalunya regula, en l'àmbit territorial de Catalunya, el servei públic d'atenció de trucades d'urgència mitjançant el número únic 112.
Aquesta Llei, fruit dels treballs duts a terme per una Comissió Interdepartamental formada per representants del Departament d'Interior, Relacions Institucionals i Participació i per representants del Departament de Salut, a partir de l'Acord Marc Interdepartamental signat el 22 de setembre de 2003, representa una gran exigència en l'extensió i millora dels serveis vinculats a les urgències i emergències, i estableix una intensa coordinació entre els distints sistemes d'emergències a Catalunya i una visió de futur d'integració dels mecanismes d'alerta i actuació.
Per a la prestació dels nous serveis, la Llei crea una entitat de dret públic denominada Centre d'Atenció i Gestió de Trucades d'Urgència 112 Catalunya, que serà l'eix dels nous plantejaments de gestió.
Els equipaments actuals dedicats a aquestes tasques han de ser ampliats i renovats tant en la vessant arquitectònica, com tecnològica i organitzativa.
El projecte definit per a la consecució dels objectius establerts en la Llei requereix un esforç de gestió addicional a les tasques habituals del Departament d'Interior, Relacions Institucionals i Participació, que per aquest motiu planteja la creació d'un programa que integri les distintes tasques i responsabilitats de desenvolupament sota una direcció unificada que permeti una àgil gestió de tot el projecte.
L'opció per l'establiment d'un programa temporal, vinculat als treballs de desenvolupament i construcció, es fa per poder coordinar millor la gestió dels serveis actuals i la seva evolució immediata amb el nou plantejament.
L'objectiu és que el Departament d'Interior, Relacions Institucionals i Participació enllesteixi aquesta fase impulsora i constructora per transferir a continuació tots els actius al nou òrgan creat per la Llei.
L'eix essencial del projecte consisteix en la posada en funcionament d'un nou centre de coordinació i gestió de trucades de gran dimensió a l'entorn de Barcelona i la potenciació del centre existent a Tarragona.
La realització de les obres que componen els equipaments requereix la implantació de nous sistemes tecnològics, nous sistemes d'informació i comunicació, l'habilitació d'espais o la migració de les unitats actualment ubicades a Cerdanyola del Vallès.
La complexitat de les actuacions que cal dur a terme per garantir l'adequada posada en funcionament del Centre fa necessària i justifica la creació del programa i d'una Comissió de desplegament específic amb aquesta finalitat.
Al capdavant del programa hi haurà un director o una directora amb dependència jeràrquica de la Direcció General de Protecció Civil del Departament d'Interior, Relacions Institucionals i Participació que concentri tota la seva actuació per garantir l'adequada posada en funcionament d'aquesta instal·lació, que rebrà la col·laboració de les unitats orgàniques del Departament en els diversos àmbits funcionals que incideixen en aquest equipament.
De conformitat amb allò que estableix la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, a proposta del conseller d'Interior, Relacions Institucionals i Participació i d'acord amb el Govern,
Es constitueix el Programa per a la posada en funcionament del Centre d'Atenció i Gestió de Trucades d'Urgència 112 Catalunya, sota la dependència immediata i la direcció de la persona titular de la Direcció General de Protecció Civil del Departament d'Interior, Relacions Institucionals i Participació, amb la finalitat d'impulsar, coordinar i supervisar l'execució del projecte d'equipament 112 a Barcelona i Tarragona així com d'equipament, trasllat i posada en funcionament de tots els serveis del Centre d'Atenció i Gestió de Trucades d'Urgència 112 Catalunya.
a) Comissió Directiva del Programa.
Comissió Directiva del Programa
3.1 La composició de la Comissió Directiva del Programa (en endavant, Comissió Directiva) és la següent:
a) El/la secretari/ària general del Departament d'Interior, Relacions Institucionals i Participació, que actuarà com a president/a de la Comissió Directiva.
b) El/La director/a general de Protecció Civil, que actua com a vicepresident/a de la Comissió Directiva i substitueix el secretari/ària general del Departament d'Interior, Relacions Institucionals i Participació en la seva absència.
c) El/La director/a de Serveis del Departament d'Interior, Relacions Institucionals i Participació.
d) El/la director/a general de Prevenció, Extinció d'Incendis i Salvaments.
f) El/La director/a del Programa que actuarà també com a secretari/ària de la Comissió Directiva.
g) El/la director/a gerent del Centre de Telecomunicacions i Tecnologies de la Informació de la Generalitat de Catalunya.
h) Dues persones en representació del Departament de Salut.
i) Una persona en representació de l'Ajuntament de Barcelona.
La Comissió Directiva pot incorporar, com a membres col·laboradors, representants de les administracions directament implicades en el projecte.
Les persones que són designades per raó del seu càrrec podran ser substituïdes, amb caràcter estable, per aquelles persones que reglamentàriament els correspongui o per aquelles que designin per escrit i que comuniquin a la Secretaria de la Comissió Directiva.
3.2 Són funcions de la Comissió Directiva:
a) Elaborar el Pla estratègic de desenvolupament del Programa i el seu seguiment.
b) Fer el seguiment, la valoració i la supervisió del projecte a nivell estratègic.
c) Aprovar el Pla d'activitats i el seu seguiment.
3.3 El funcionament intern i el règim d'adopció d'acords de la Comissió es regiran pel que disposa la normativa vigent en matèria d'òrgans col·legiats de l'Administració de la Generalitat.
3.4 La Comissió Directiva actua en plenari, al menys un cop al mes i en comitès tècnics setmanalment.
4.1 La Comissió Directiva del Programa pot crear els comitès tècnics que cregui necessari per al desenvolupament del projecte, inicialment es posaran en funcionament:
a) El Comitè de Coordinació Administrativa.
d) El Comitè d'Organització i Funcional.
f) El Comitè de Recursos Humans.
4.2 En cada Comitè hi haurà un representant del Departament de Salut.
El/la director/a depèn del/de la director/a general de Protecció Civil i, a més, actua en coordinació amb la Direcció de Serveis del Departament d'Interior, Relacions Institucionals i Participació en relació amb tots aquells aspectes que aquest requereixi.
El director/a del Programa serà designat/da pel/per la conseller/a d'Interior, Relacions Institucionals i Participació.
5.2 El/la director/a té assignades les funcions següents:
a) Fer el seguiment, en coordinació amb la Direcció de Serveis del Departament, del projecte d'equipaments a Barcelona i Tarragona del centre d'atenció i gestió de trucades d'urgència 112 Catalunya, en tots els seus aspectes, arquitectònic, tecnològic, organitzatiu, laboral, etc.
b) Dirigir i coordinar les empreses, els comitès tècnics i els equips funcionals encarregats de l'execució de les distintes fases de construcció i equipament per tal d'adaptar-los als diferents usos que siguin necessaris.
c) Planificar, coordinar i dirigir el procés d'habilitació i posada en marxa dels edificis.
e) Planificar la logística i supervisar el trasllat de les diverses unitats i òrgans als edificis.
f) Planificar i posar en funcionament els plans de seguretat.
g) Planificar i supervisar el Pla de mobilitat interna i adaptar-lo a les diverses fases d'ocupació.
h) Organitzar i implantar els serveis generals de caràcter complementari.
i) Proposar i executar el pla de comunicació de la posada en marxa de l'equipament, així com coordinar la informació corresponent al desenvolupament de tota l'actuació.
j) Ser l'òrgan de relació entre la Comissió Directiva i els diferents Comitès Tècnics als efectes de traslladar els criteris d'actuació i d'elevar les corresponents propostes, respectivament.
k) Qualsevol altra que li sigui encomanada per la Direcció General de Protecció Civil del Departament d'Interior, Relacions Institucionals i Participació.
El mandat del Programa s'estendrà fins al moment en què es trobin operatius i en ple rendiment els equipaments previstos a Barcelona i Tarragona, i entri en ple funcionament el Centre d'Atenció i Gestió de Trucades d'Urgència 112 Catalunya.
A la finalització del Programa, el/la director/a lliurarà a la Comissió Directiva un informe d'avaluació del compliment dels objectius del Programa.
7.1 La creació del Programa no implica la creació de nous llocs de treball atès que es desenvoluparà amb personal que ja presta serveis en diferents àmbits del Departament d'Interior, Relacions Institucionals i Participació.
7.2 El Departament d'Interior, Relacions Institucionals i Participació facilitarà els mitjans personals i materials necessaris per al funcionament del Programa.
La direcció del Programa per a la posada en funcionament del Centre d'Atenció i Gestió de Trucades d'Urgència 112 Catalunya s'atribuirà, d'acord amb el que disposa l'article 5.1, a la persona titular d'un dels òrgans del Departament d'Interior, Relacions institucionals i Participació amb rang de subdirector general.
Barcelona, 11 de desembre de 2007